  Наталья Тетерина Покчи классъёсты вить нуналъем дышетскон арняе выжтон сярысь кенешозы Ижкарысь 84 номеро школаын анай-атайёсын ӵош. Со сярысь ивортодэтъя «Удмуртия» агентстволы школалэн кивалтӥсез Фердинант Губайдуллин вераз. Тросэз анай-атайёс вить нуналъем дышетскон арняе выжтон понна дурбасьто шуыса оскытӥськыны, ми ортчытӥськом таӵе референдум Фердинант Губайдуллин, 84 номеро школалэн кивалтӥсезТа дыре нырысетӥ классын дышетскисьёс гинэ арнялэн вить нуналаз дышетско. Школалэн кивалтӥсез верамъя, кыкетӥ но куинетӥ классын дышетскисьёслэн анай-атайёссы пиналъёсэс та амалэ ик выжтон сярысь курылӥзы. Дышетсконнилэн администрациез ас понназ таӵе пумкылъян кутыны уг быгаты, соин ик нырысь-вылысь юалляськон ортчытыны малпаз. Йылпумъясь куара сётон 18-тӥ южтолэзе 10 часын радъяськоз. Та нуналэ ик «Ӟыгырты школаез» («Обними школу») акция ортчытозы. Дышетӥсьёс, пиналъёс, анай-атайёс ураме потозы но китӥзы кутскыса школаез котыртозы. Кивалтӥсь малпамъя, флешмобе 500–600 адями пыриськоз. Тегъёс: Дышетон Ижкар Удмуртия пиналъёс школаос  